Diari Oficial de la Generalitat Valenciana


Sumari del DOGV 1541, del 14-05-1991 (1991/821089)

ORDRE de la Conselleria d'Economia i Hisenda, per la qual s'acorda cedir al Consorci Provincial per als serveis de Prevenció, Extinció d'Incendis i Salvaments de Castelló l'ús d'un vehicle Hovercraft model Osprey 5.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/10/(1)/dof/vci/html**

### Dades del document

Número de DOGV
:   1541

Data del DOGV
:   14-05-1991

Secció del DOGV
:   DISPOSICIONS GENERALS

Número del document
:   1991/821089


Data del document
:   10-04-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de la Conselleria d'Economia i Hisenda, per la qual s'acorda cedir al Consorci Provincial per als serveis de Prevenció, Extinció d'Incendis i Salvaments de Castelló l'ús d'un vehicle Hovercraft model Osprey 5.  
La Direcció General d'Interior de la Conselleria d'Administració Pública ha proposat la cessió al Consorci Provincial per als Serveis de Prevenció, Extinció i Salvaments de Castelló de l?ús d'una unitat Hovercraft rescat, model Osprey, 5 adscrit per Resolució de 4 d'abril de 1991, de la Direcció General del Tresor i Patrimoni a la Conselleria d'Administració Pública.  
La cessió del vehicle esmentat es cons??ecessària amb la finalitat que l'usen els serveis d'emergència del Consorci Provincial esmentat.  
Vist en sentit ampli, el que disposen els articles 41 i següents de la Llei 3/1996, de 24 d'octubre, de Patrimoni de la Generalitat Valenciana, quant a la cessió gratuïta de béns per a fins d'utilitat pública i interès social.  
Vistes les competències que, en virtut del que disposa l'article 56-3 de la llei esmentada, corresponen a la Conselleria d'Economia i Hisenda, en relació amb els vehicles propietat de la Generalitat Valenciana,  
ORDENE  
Article primer  
Cedir al Consorci Provincial per als Serveis de Prevenció, Extinció d'Incendis i Salvaments de Castelló l?ús d'una unitat Hovercraft rescat model Osprey 5, núm. de sèrie OS/52 i núm. d'identificació del remolc IRS750EL6058, amb la finalitat que l'utilitzen els serveis d'emergència del Consorci Provincial esmentat.  
Article segon  
La cessió s'efectua per un termini de 10 anys, sempre que es complesca la finalitat assenyalada en l'article anterior, i, transcorregut aquest, es podrà mantenir la cessió durant la resta de vida útil del vehicle.  
Article tercer  
El Consorci Provincial per als serveis de Prevenció, Extinció d'Incendis i Salvaments de Castelló, es compromet en aquesta cessió a:  
- Disposar del personal idoni per a la utilització del vehicle per cadascuna de les seccions o unitats d'intervenció.  
- Conservar-lo amb suficients garanties de seguretat, a fi d'evitar-ne la pèrdua, robament, deteriorament o destrucció.  
- Utilitzar-lo en totes les actuacions que es considere necessari, ocorregudes en el seu àmbit territorial d'actuació o altres i, si escau, a requeriment de les autoritats competents en matèria de Protecció Civil.  
- Fer-se càrrec de totes les despeses de conservació i de manteniment del vehicle i de les assegurances corresponents.  
Article quart  
La cessió queda condicionada a la utilització del vehicle pels serveis d'emergència del Consorci Provincial per als serveis de Prevenció Extinció d'Incendis i Salvaments de Castelló, i a les necessitats d'aquest departament per a l?ús del vehicle en altres finalitats.  
Article cinquè  
Aquesta cessió es tancarà en la corresponent acta de lliurament que serà subscrita pel president del Consorci Provincial per als serveis de Prevenció, Extinció d'Incendis i Salvaments de Castelló i pel Director General d'Interior de la Conselleria d'Administració Pública.  
València, 10 d'abril de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI